Мъжете, които живеят при майките си - Spodeli.net\nМъжете, които живеят при майките си\nпреди: 4 месеца, 1 ден, прочетена 2931 пъти\nИма ли такива сред вас? Във връзка ли сте с жена? Жени, вие бихте ли били с такъв мъж?\nпреди: 4 месеца, 15 мин.\n1. На 26 съм. Един познат имам, който ме пита къде живея.\nКазах му на квартирата съм с още едно момче. Той започна да се смее. Викам, а ти къде си? Еми с приятелката ми, в апартамента на техните и живеем с техните.\nПитам аз, кое е по смешното в случая? Аз, който живея в центъра на София с пич, който не го виждам изобшо и буквално все едно държа целия апартамент сам или моя познат, който живее с техните на гаджето му в техния апартамент, в най-забутания квартал?\nТака че явно има и мъже и жени, които живеят при майки бащи и т.н.\nА в София е пълно с лекенца, които живеят с техните до 30 . Аз съм се изнесъл на 14 ама явно това не им пречи и въпреки това тв гледат надменно.\nИ жени и мъже, които живеят с техните си, не го признавам за самостоятелност.\n2. Живея отделно, защото съм в друг град. Ако бях в родния обаче, не виждам причина да давам пари за наем при положение че имаме сравнително голяма къща. Това разбира се не значи че бих оставил майка ми да ми се меси по какъвто и да е начин.\nСпоред мен маминото синче е начин на мислене, няма общо това къде се намира човек. Не малко истории в сайта са от хора които живеят отделно от родителите си, но те се месят, независимо от коя страна са.\n3. Аз съм над 25 год. и живея с нашите още. Проблемът е, че семейството ми има много заеми и ипотека. Отделно с това и майка ми беше тежка болна и се лекува. Всичко, което получавам като стипендии и заплати е отивало за погасявания по заеми и сметки. Имах приятелка в университета, с която бяхме близки УЖ, но сама реши да прекъсне всичко, без дори да ми каже. Тя също живее с родителите си, има и брат.\nНе можах да разбера какъв беше проблема.\n4. Не!!! Абсолютно не! Особено ако е над 25 години. Предпочитам със съквартиранти, сам и каквото и да било друго, но не и с майка си! Това говори МНОГО ЛОШО за един “мъж” и връзката му с майка му. Не бих имала отношения с такъв човек. През годините съм пряк свидетел как приятелки си патят от такива мамини синчета. Една дори се пренесе при тях. Избяга с 200 след 2 месеца. Просто не издържа на тормоза. В къщата на един истински мъж има място само за една жена - неговата! Отношението и любовта към майката са нещо красиво и съкровено, но съжителство под един покрив след определени години говори за... проблем. Никоя сериозна жена, която мисли за семейство няма да излезе с такъв.\n5. НИКОГА. Имаме съсед, който явно издига в култ майка си и незнайно как преди години завърза отношения с една жена, имат и дете, но в последствие пак ги натири и продължи да живее само с маминка.. Отстрани погледнати тези хора за мен изглеждат уродливо.. Да те посреща и изпраща майка ти, да ти пере дрехите, да излизаш с нея .. Такива хора на пръв поглед изглеждат нормално, имат работа и т.н, но истината е, че има нещо много сбъркано в тях ...\n6. Зависи на колко години е.\n7. Жена съм, малко над 30. Като изключим първата ми по-сериозна връзка, никога не съм била с мъж залепен за полата на мама. И ако да кажем на 18-20 и до към 25 си е нормално да живееш с нея, след това вече става проблем. Извинете, но какъв партньор може да ми е човек, който пита мама за всичко и не може да направи и най-елементарните неща без нейна помощ? А ако имаме деца? Какво? Ще пита мама как да си гледа детето ли? И после защо имало разводи и проблеми. Ами ако сте трима в брака, защото той милият без мама не може едно яйце да си опържи, пък какво остава да поеме отговорност за жена и дете как очаквате този брак да оцелее?\nТака, че след 25 години далеко. Не казвам да скъсате отношения, но не и да оставите мама да решава вместо вас. В крайна сметка аз имам връзка с теб, не с майка ти.\n8. Да, моят живее с майка си, аз също вече. но тя е на друг етаж. Мисля, че не е добра идея, мъжете не са самостоятелни.\n9. Аз съм такъв мъж, на 38 съм. Майка ми пере дрехите с общите, както и готви за всички. Живея с майка ми и баща ми. В топлите дни от годината, са на вилата и оставам сам. Пенсионери са но и ходят на работа. Аз също имам сериозна и платена професия и мога да издържам не само себе си. Естествено ние сме едно семейство и въпросът за пари не стои на дневен ред. Така разполагам с повече свободен кеш, а дали и харесва на приятелката ми?! Мисля че да. На мен също. Ако решим да заживеем заедно, естествено че ще изляза от нас самостоятелно. И така както живеем с нашите толкова години, така и рядко са наясно с живота ми. Това че физически живееш с някого , не значи че задължително сте тясно свързани. Примери много и в интимните теми в сайта. Все едно аз да попитам: Ще приемете ли жена, чийто комшии са цигани? Живял съм и съм работил в друг град самостоятелно още на 20г.Къде и с кой живееш, касае единствено физическата ми свобода. До колко е комфортно това е друг въпрос. Но съм избрал да не ходя да живея сам по квартири и да давам излишно пари. Освен това, имам хобита, които няма как да пренеса в която и да е квартира. Покупката на апартамент, също ме обрича на нисък стандарт. Вече си имам такъв. Познавам мъже, които живеят самостоятелно, но споделят личният си живот с майките си, носят им редовно храна, дават по някой лев...и така. Единият дори си носи прането примамка си. Примери много. Не можеш да съдиш за някой по това с кой живее. Това е праволинейно. Ограничено, по моите виждания.\n10. Не, не бих, освен ако не се изнесе от маминка скорострелно!\n11. Приятелят ми живее с техните, на 26 е. Ако вашите са готини, не ти висят на главата и се разбирате, не виждам защо да се изнасяш, освен ако няма да създаваш семейство, но ние едва ли ще го правим скоро. Честно да си кажа, специално за София, ако нямаш основателни причини да се изнасяш - не си струва. Наемите са безумно големи и масово за някакви панелни гробници. За приличен апартамент в центъра 700 лева не ти мърдат по неясно каква причина. Нито градът е поддържан, нито има читава инфраструктура, нито нищо, ама някои си мислят, че са в Париж или Манхатън. И 5000 лв. заплата да имах пак нямаше да изляза под наем. Вижда ми се като чиста кражба за живот в най-грозната, корумпирана и ориенталска европейска столица.\n12. Вижте например 9. Той е на 38 и живее с майка си като смята, че ако живее самостоятелно хобито му ще пострада. Вече на неговата възраст даже надали някой мъж ще се изнесе изобщо, дори да има приятелка. Оправдания - милион. Такива мъже първо живеят със заблудата, че ако срещнат точния човек ще се изнесат. И дори това да се случи, не се изнасят. Никой не иска да е с мъж над 30 който живее с майка си.\n13. И аз не бих. Щом аз съм се оправила сама, очаквам поне толкова и от силния пол.\n14. За мен проблемът е в доходите. Напълно ясно е, че един човек в началото на трудовата си кариера е най-ниско платен, а в същото време най-много му се живее. Аз лично съм с разбирания за равнопоставеност на половете и ако е проблем за един 25 годишен мъж, че живее с техните, проблемът е абсолютно същият, ако 25 годишна жена живее с техните, но това абсолютно никога не се дискутира. От кръга ми с познати определено мога да кажа, че мъжете даже са по-самостоятелни, в класическия случай жената живее с техните и като има сериозна връзка се принася при мъжа. Масово в този форум се четат коментари от рода на- мъжът за това е мъж да осигури(плаща за квартира) дом и тн и тн, тоест жената е еманципирана по принцип, но най-тежкото финансово бреме да е за мъжа просто по подразбиране. За мен най-нормалното нещо е двама човека като връзката им стане сериозна сами да си решат къде и как искат да живеят(но разбира се да не е от типа-дай да излезем на квартира, но ти ще я плащаш) и няма никакво значение преди това, кой къде и как е живял. Разбира се тотално не разбирам и другата крайност-дввмата са на по 30 даже 30 години, имат що годе стабилни работи, но всеки си живее при техните.\n15. Не, не бих излизала с мъж, който живее с майка си. Още на 21 г се изнесох с приятеля си, който беше на 26 и живееше сам. Заедно се пренесохме в друго жилище.\nВъобще да имаш нещо общо с мъж, който има много общо с майка си не е нормално... Сега на 30 г. съм отлична домакиня, готвя като от ресторант, справям се с дете, чистене, отличен човек станах. А много на моите години не могат и едни яйца да изпържат...\n16. Стига глупости, едно време хората са живеели в бащината си къща с поколения. Феномена "мамино синче" не е обвързан с това къде живее въпросния индивид. Дори да е отделно, пак може да си е такъв.\nЗа мен пък дами с претенции относно местопребиваването са кифли. Ако мъжа си тежи на мястото и е самостоятелен, няма значение къде живее.\nА някои коментиращи дами доколкото виждам не искат 'мамино синче', но от друга страна нямат нищо против те да командват мъжа си. После същите се оплакват че мъжете били безхарактерни и нямали собствено мнение. Дали 'мамино синче' и 'мъж под чехъл', за мъжа и двата варианта са еднакво жалки.\n17. Това са хора, които не ценят независимостта си. Мога да го оправдая, само ако са в крайно лошо финансово положение или учащи, или пък се налага да се грижат за болни родители. Но дори и да са в лошо финансово състояние, на човек ако му се работи и има желание за развитие, стига да не е инвалид или по някакъв начин ощетен от съдбата, все малко от малко във времето ще се развие.\n18. Зависи на колко години е - ако е над 25, бих поразпитала какви са причините за това. Ако ми каже, че 1. парите за наем или ипотека са излишни при положение, че си имаш нещо “свое” (и под свое разбира къщата на родителите си, а не приписан, отделен апартамент), 2. не вижда причина да се изнася или проблем да живееш с родители (т е не изпитва нужда от свобода или независимост), ще избягам с 200. Като цяло съм подозрителна към подобни мъже, защото често ако са останали вкъщи, това е в следствие на манипулациите на майките им (което е гаранция за ужасна, месеща се във всичко свекърва, която върти интрижки) като цялоса мамини синчета, които никога не са правили нещо наистина сами, свикнали са да ги дундюркат и да им пляскат, ако отидат до тоалетната сами. Много са далеч от сериозен мъж, съпруг и баща. Разбира се, познавам и мъже, които са се изнесли отдавна, но са няма такива мамини синчета. Изнасянето от вкъщи не винаги е гаранция, че не си мамино синче, но живота с родители е почти винаги гаранция, че си.\n19. 16, едно време е било съвсем друго. Тогава са се занимавали със земеделие, а то изисква много работна ръка, тогава е нямало техника и е било по-ефективно да живеят заедно, за да обработват земите и да отглеждат животните в къщата. Даже една баба ми каза, че на времето затова и са правели много деца, че да има кой да работи. Но сега времената са други. Тогава децата са били по-скоро актив, отколкото пасив. Защото то като стане на 6-7-8 г. вече е на нивата и си изкарва хляба.\n20. Много зависи от човека. Във България, Италия, Румъния, Испания и изобщо южните страни, хората са в пъти по-склонни да живеят със семействата си, поради силни връзки. Културата е такава.\nКолкото до въпроса ти, икономически погледнато е всичко. Ти си егати коврата. Що ти пък не си тая дето предлага локация и място ами мъжа. Ей тея балканджийки и женското мислене че мъжете все дължат...\n21. Жените са манипулаторки по природа, за това както виждате в коментарите женските са абсолютно против защото ги е страх и знаят че не могат да манипулират мъжете си свободно без да срещнат съпротива от техните майки които също са манипулаторки но с повече опит!\nАко един мъж е интелигентен той знае кое е правилното решение и едвали ще се повлияе от това на майка си или жена си.\nПодкрепям коментари 2, 9 и 16.\n22. Пак съм 15.\nСамо дя отбележа, че и той и аз ицаме по 1 апартамент в центъра на града. При нас и двамата даваме. Хич не съм съгласна с номер 16....\n23. Няма какво да го мъдрите, всичко е до парите. Имаш пари/друго жилище - живееш сам. Нямаш - живееш там, където си се родил. Това е.\n24. 20, значи по твои думи "коврите" да предоставят жилище. Ами, доста пъти така се случва, но това не се оценява. Даже в повечето случаи ако жената няма някакъв готов вариант, българският мъж не се и старае за такъв. Познавам хора, които с десетилетие са живяли при жена с жилище, скъсат отношения за нещо. И зад гърба й се почва - ковра била, била такава, онакава. А това, че 10 години е живял при нея няма значение. Разбира се, че ако жената има тя вариант, няма лошо и при нея да се живее. Но липсата на тотален стимул в българина да има жилище също не е ок. Не може с всички задачи да се нагърби жената - да работи, чисти, гледа деца, помага на болни родители и/или свекъри. И ако жената има някакви изисквания веднага става ковра. Що да е ковра? Рускините имат 10000 повече изисквания. Вие и за малкото изисквания на българката я изкарвате ковра. Нормално е една жена да има изисквания - за сватба, за дом. Тя ще ви роди децата, ще работи, ще се грижи за домакинство и изисквания не искате да има за да ви излезе съвсем евтино. Много се дразня като обиждат българската жена, защото по моите наблюдения тя като се влюби е наивна и не особено добре обгрижвана. Длъжна е да носи под мишница две дини и накрая да нямала и изисквания. Е, няма как да стане.\nТе повечето са така - не е до самият мъж, а до това, кой ще има власт над него. Другото е, че ако е много "чувствителен", не го искат, защото почва да мрънка за всяко нещо и е губи "рахата", ама не го искат, да е и някой като камък, дето ползва по 10-20 думи на ден и не са нясно, дали няма просот един ден да си събере нещата и да си тръгне.\n26. Мъжете, които живеят при майките си\nИма ли такива сред вас?\nМоят съпруг и мъж отдавна е напуснал жилището на родителите си. Както и аз. Брат му пък живее при приятелката си , която ми е етърва ми( не е официална), и защото той има дете от нея. Родителите на етърва ми не живеят с тях.\nС мъжа ми живеем от години под наем, по едно време се чудехме дали да вземем ипотечен кредит, но като гледаме какво става, не сме толкова сигурни дали ще успеем да изплатим жилищния кредит. Тъй че, живеем си и сега под наем.\n27. 26Има такива мого , ние живеем със свекървата , също за да ни помага с децата , на отделен етаж , и аз мисля че самостоятелно е по- добре , но в момента е хубаво да гледа децата поне за малко през деня .\n28. Човек може да живее с родителите си и пак да е много по-самостоятелен от други, които живеят отделно. Познавам много хора, които от ученици живеят отделно, ама всичко им го покриват мама и татко. Познавам и такива, които са над 40 и все още родителите им помагат сериозно и са им купили жилището. Ако нямаш сериозна приятелка, за мен е безсмислено да живееш отделно. Много по-добре е парите, които ще спестиш от наем, да инвестираш в нещо друго. Аз съм на 37 и започнах да получавам сериозни пари, когато бях на 29. Трябваха ми около 5 години след университета, за да достигна нужното професионално ниво. И благодаря на Господ, че се случи толкова рано и че въобще се случи. Много мои колеги работят по 10-15 години, а някои целият трудов стаж си изкарват на ниски заплати и позиции. С парите, които получавах до 29 годишен можех да живея на квартира, но това означаваше едвам да изкарвам месеца. При положение, че нямах сериозна приятелка, не виждах никакъв смисъл да го правя.\n29. А защо непременно се мисли, че ако някой живее с майка си, то тя му пере гащите, готви, обслужва и т.н., а той единствено се мести от кълка на кълка и чака мама да му сипе в устата? На 28 съм и живея с майка си - плащам сметки, чистя всичко, пера, ходя на работа, пазарувам, грижа се за дом. любимци и т.н. За нея е готвенето, просто защото обича да го прави, никой не я кара. Работи, колкото може, но вече недовижда, а и е възрастна, така че повече гледа себе си. Аз съм единствената ѝ роднина тук. Как да я оставя, след като, заради очите, не може и една декларация към НОИ да попълни?\nТа допускайте я и тази възможност... Да, рядко е, но се случва.\nОт другата страна е приятелят ми, който все още живее с майка си, която го тормози и тероризира, както и всички в къщата. Винаги е искал да се изнесе, но сам се усеща и признава, че е развил някаква странна зависимост към поведението ѝ - един ден го възхвалява и подкрепя, на другия го мачка и обижда. Тежка емоционална манипулация, на която той, за съжаление, е податлив. Наскоро си намери по-доходоносна работа и събира, за да се изнесе, след като и аз много мрънках. Да видим.\n30. До 16\nКои са били така? Крайно бедните селяни без никакви опции в живота. И едно време, са живели масово до 40 години. Ти, докато докараш до 20-25, вече или си бил патрирха в къщата, ако си бил най-големият син, иначе са те изритвали с някоя парица от къщата, да "си търсиш щастието".\nСега хората масово достигат до 80 години.\n31. Не знам що за човек трябва да си, за да съдиш човек по това с кого живее. Изключително злобни и неспособни на емпатия сте станали всички. На всеки животът му се стича по различен начин и не всеки има възможността да е самостоятелен. Аз например съм момче на 21 и в момента изплащаме апартамент в Пловдив, в който живеем заедно с майка ми, понеже работата (при мен и университета) ни е в града/в близост до града. Баща ми и сестра ми пък живеят извън Пловдив в голяма къща, тяхната работа пък го изисква.\nБи било налудничаво и нездраво със сестра ми да се изнесем на две отделни квартири, докато изплащаме ежемесечно нелека вноска за апартамент, отделно и такси за университет! Потресен колко смело поставяте етикети на хората и така смело си изказвате мнението без да се замисляте защо на един човек му се налага да живее с родителите си. Естествено, че и аз, и сестра ми бихме искали собствени жилища и самостоятелност, но поне към момента го няма този вариант. Трябва да се има и предвид, че има хора, които са в много по-тежко положение от нас и разполагат само с едно жилище и имат повече деца.\nА на хора като вас спокойно мога да кажа да си гледат работата и да намалите малко предубежденията си, защото сте смешни. И определено този сайт не е станал сайт за споделяне на добронамерени съвети, а сайт за избиване на комплекси.\nБъдете здрави и малко по-добри!\n32. Настават весели времена-всеки е самостоятелен и голяма работа,понеже живее на кредит,обаче сега пак маминка и тате ще оправят бакиите на "самостоятелните".Половината от писалите тук вече правят мили очички,а другите са напът да последват примера им.Накрая ще се окаже,че пак тия старите,от които нищо не става и от които с радост избягахме ще са ни спасителния остров на нас "самостоятелните".Настават времена на тестване на истинската и привидната самостоятелност.Гледайте шоу сега!\n33. От №16 до №19 - кажи ми какъв е смисъла двуетажна къща да стои на практика празна, само и само за да се отдели някой. Ако същия този някой се справя сам и не се поддава на чуждо влияние. Парите явно ги нямате за нищо щом прокламирате да се дават стотици за наеми. Аз лично не съм израстнал в излишък, което ме е научило да бъда прагматичен относно харченето. Естествено не бих лишавал семейството или децата си, но също така не бих хвърлил няколко стотака за чантичка Луи Вютон с размера на портмоне.\nДо №15/22 - Живея отделно от 14 годишна възраст. Не можеш да ме впечатлиш с това колко готвиш или шеташ, при положение че ти липсват ключови качества като това да погледнеш от чужда гледна точка. Отделно не става ясна ситуацията - ако родителите на приятеля ти живеят в апартамент - тогава вече съм съгласен че е нормално да се отдели. После допълнително добавяш че и двамата имате по 1 апартамент, но без контекст. Ако сте ги имали преди да се съберете - еми всеки може така. Но в крайна сметка не всяко семейство има по 3-4 жилища, за да даде по 1 на всяко то децата си. Оттам нататък зависи и от конкретния град.\nОт останалите са ми смешни тези които отъждествяват споделянето на едно жилище (при условие че е достатъчно голямо), с полите на майката. Проблема на много жени явно е вечния страх от свекървата, дали от елементарна женска конкуренция или просто социална предубеденост.\nАз пък се опасявам от обратното - че ако ме чуят как говоря с моята майка, повечето ще се притеснят от това че не я уважавам особено, и отново без да знаят пълната история. Абе като цяло лесно е да съди човек от раз, без да си даде капка мисъл, в крайна сметка то е трудно занятие да си напънеш мозъчните гънки.\n34. За мен не е някаква драма, ако е готов да се изнесе. Бившия ми на 26год. се имаше за големия самостоятелен мъж,защото работи, но реално чакаше на готово от мама да му сготви,изчисти,изпере.. За мен това не е нормално.\n35. Номер 21, страхотна смешка, с майка ти ли я измислихте...\n36. До 24 от 26\n" Рускините имат 10000 повече изисквания. Вие и за малкото изисквания на българката я изкарвате ковра. "\nКолко си права... написала си изключително точно мнение. Подкрепям изцяло мнението ти. За съжаление повечето български мъже се оплакват от българките и предпочитат да се заиграват и свързват с рускини.\nМъжа ми и аз познаваме българи, които са си взели рускини, украинки и беларускини и молдовки за жени / приятелки и са създали семейства и деца с тях, а децата им от тези жени се чувстват повече руснаци и източноевропейци, отколкото българи.\nЧестно да ти кажем, на нас, двамата не ни харесват и не ни допадат тия рускини и всякакви чужденки, не ни харесва нито красотата им, нито поведението им. Повечето български мъже се фукат в интернет пространството за сексуалните си приключения и случки с рускини и жени от бившия соц лагер , а същевременно плюят несправедливо българките и повечето почтени български жени, които нямат зад гърба си такива тъпотии.\nДобре, че мъжът ми не е от мнозинството български мъже, които се оплакват от българките. Моят мъж не харесва чужденки, винаги е искал да се ожени за българка. Радвам се, че ме избрал да му бъда жена и че желае само мен.\n37. И какво лошо има? Имаме двуетажна къща, аз живея на втория етаж.\n38. Не смятам, че да живееш с родителите си ако си сам и над 25, е проблем.\nАз съм на 28, жена, работя, следвам и живея с нашите (малък брат и родители). Живеем в чужбина в апартамент под наем. В голям град, в хубава зона (добре комуникирана, с много паркове и близо до центъра). Наемът е приличен и жилището не е лошо. Нямам сериозен приятел. За какво ми е да се местя, та да живея някъде сама или със съквартиранти? Глупаво ми се струва, безсмислено пилеене на пари. Аз да плащам и родителите ми да плащат. Не искам да ходя на квартира. Живяла съм със съквартиранти, не знаеш какви ще ти се паднат. Може да са възпитани хора, може да са откачалки. Предпочитам да търпя собственото ми семейство, все пак са ми роднини, отколкото разни дебили. А да наема аз сама цял апартамент ми се струва глупаво, твърде много място за сам човек. Има студиа, ама квартала е готин, много ми харесва, и студиата специално тук са скъпи и не си заслужава. За 150 евро повече наемаш апартамент.\nАко тръгна семейство да създавам с някой, веднага се изнасям от къщи. Ама засега, докато съм сама не виждам смисъл. Тъй или иначе съм самостоятелна, излизам когато искам и правя каквото искам. Парите, които спестявам по този начин, отиват за по-важни разходи.\nИма смисъл човек да живее самостоятелно, ако не се разбира с родителите си или пък ако работа/учение го задължават да живее в друг град, където няма имот. И естествено, ако има сериозни взаимоотношения с някой и му трябва повече лично пространство и интимност. Така го виждам аз. Моите родители откак навърших 18 разбраха, че няма какво да ми се месят в личните работи. Няколко сериозни разговори проведох с тях на тая тема и оттогава нямаме проблеми.\nМъж, който живее с родителите си, не е непременно мамино синче. Има мамини синчета, които уж живеят сами, ама всяка събота и неделя тичат при мама да им сготви и са неспособни сами да вземат решения, за всичко искат мама. Други живеят с майките си, но не зависят от тях. Не е до местоживеене, а до възпитание.\n39. До 24\nАко каже "аз съм студнетка и имам 400 лева годоход, като 120 е от стипендии, 200 е от тати, а друото е от двете смени, който давам в един бар, само защото получавам карта за безплатна консумация, но сега си харесах Фиат 500 - само 4000 първоначална и 500 лева на месец е, само! Нищо, че живея в твоята 200 квадрата къща, не съм си плащала сметките сама от половин година, не съм купила дори и един хляб, ама ... помагай, че ми става много" ... тогава корвенско ли е?\n40. Тук всички го обръщате на пари. ОК, ако не можеш да си позволиш и си принуден, добре. Но тук говорим за житейската страна на нещата. След една определена възраст самото присъствие дори на родителите ти започва да ти вреди. Жалкото е, че много хора дори не го осъзнават. Ако те самите не могат да го осъзнаят, всякакви дискусии тук са излишни.\n41. До 32\n" Половината от писалите тук вече правят мили очички,а другите са напът да последват примера им. Накрая ще се окаже,че пак тия старите,от които нищо не става и от които с радост избягахме ще са ни спасителния остров на нас "самостоятелните" .Настават времена на тестване на истинската и привидната самостоятелност.Гледайте шоу сега! "\nБи ли посочил/а кои са? А ти към кои се причисляваш? Би ли споделил/а нещо за себе си, че много си се раздрънкал/а? Живееш ли при мама и при тате? И при какви условия? Ако не си при тях, то тогава къде живееш? При гаджето/ приятеля/ката си в дома му/ й? Ако и това отпада , то тогава къде живееш? Под наем? Ако си под наем от колко време живееш? Сам/а ли си плащаш наема или чакаш на маминка и татко? Ако и това не е, то едва ли си на жилищен кредит?! Би ли нещо споделил/а ?\nОпределено идват трудни времена, още по -тежки ще са, за съжаление, за тези хора, които нямат каквато и да е подкрепа от близките си. Бездомните хора, хора, които нямат близки и нямат или са изгубили работа и са без дом, хора, чийто близки , родители и роднини не проявяват внимание даже. Едва ли, номер 32 и подобни на теб сте от тези " щастливци".\nПризоваваш хората да бъдат по- добри, а ти самият изливаш злоба, правейки се на " възмутен".\nАко вие не сте под наем/ кредит, а имате и живеете в собствен дом с родителите си и получавате от тях всякакъв вид подкрепа, то тогава защо призовавате хора като вас със собствен дом и имот да напускат домовете си? Би било неразумно такъв съвет да им давате. Има една поговорка " сития на гладния не вярва", но за тази тема и за такива като вас е по- подходяща тази поговорка " единия гладен не вярва на друг гладен".\n42. "Има смисъл човек да живее самостоятелно, ако не се разбира с родителите си или пък ако работа/учение го задължават да живее в друг град, където няма имот. "\nКак стоят нещата със сексуалните партньори и съвместното жителство с родителите? При мен са ужасни ...Това е достатъчна причина.\n44. 33, не са против свекървите от женска предубеденост, а защото са патили от свекърви - има голяма разлика. Етаж от къща - все тая. Пак се месят. А защо винаги мъжете защитават правото въпреки всичко да се остава - имало отделен етаж, майката била болна, наемите - скъпи. Ами като от девет кладенеца се носи вода защо дори не могат да се отделят от апартамента или от къщата, стойте си сами. Достатъчно случай видях с подобни сценарии и наистина на старини такива мъже остават сами, дори на някой да не му се вярва, понеже е още млад и неопитен. Не позволяват майка му да се меси - има и такива, малко са. Именно емоционалната част - да, наемите са скъпи, когато отидох на квартира се даде под наем моята стара стая - ето едно решение за изнасяне, ако оправданието е само парите.\n45. 33, когато бях млада и наивна, направих грешката да се нанеса в къщата на свекърите, уж на отделен етаж, самостоятелно. С мъжа ми инвестирахме много пари, за да го пригодим за живеене - беше само на тухла, без дограма, без инсталации. Докато траеха ремонтите, родителите му бяха мили и добри към мен. След като се нанесох обаче, нещата се промениха коренно и животът ни се превърна в ад - идване по 100 пъти на ден и влизане по всяко време без да се чука, даване на неискани съвети, бъркане по шкафове, плетене на интрижки, опити да ме настройва против собствения ми мъж, следене кога излизаме, кога влизаме, какво носим в ръцете, кога перем, какво перем, има ли нещо ново. Такъв живот, мерси! Не ми продавай идеите, че не си мамино синче и не й се вързваш. Какво като не й се вързваш? Аз знам какво е да ти се мели нон стоп на главата, да те следят и да използват всеки повод да ти правят злобни коментари, въпреки, че не им се вързваш, не правиш това, което ти казват и заключваш. Смисълът, приятелю, е свободата от всички тези глупости. Ако не си го разбрал, лошо. Стой си с майка си, пък плюй по жените, че не искат да живеят с нея.\n46. До 9: значи майка ти е пенсионерка и на работа ходи, ама и да ти пуска пране (ама то 'щот нали общото пране) и да ти готви. А защо ТИ не го пускаш това общото пране (примерно)? Ами естетвено, че не бих искала да имам сериозни отношения с някой като теб - автоматично ще ми светне лампичка, че ще очакваш да съм ти и аз слугиня като майка ти, щом заживеем заедно.\nИначе съм съгласна с номер2, че мамино синче е начин на мислене. Но съм твърдо против съжителството с родители, ако двама души искат да живеят заедно във връзка, та дори и ей така пробно. Най-малкото как се прави секс под един покрив с нечии родители, та било то и на отделен етаж...\nНо наистина, ако човек не е във сериозни, или айде да ги кажем постоянни отношения с някого, няма смисъл да дава пари за квартира, особено ако е с неголеми доходи.\nдо 16: мамино синче обикновено се разклонява в две посоки: едната е мъж под чехъл, а другата е експлоататор-тиранин, който очаква жена му да е същата залюхана слугиня като майка му.\n47. 24 до 39 - Тогава е ковренско, но за да се стигне до това положение си й позволил да ти се качи на главата. Винаги съм на мнение, че мъж или жена е хубаво да се простира според бюджета си, имах моменти на бюджет близък до този на тази жена, която споменаваш. Ами кола не съм искала и дрехи, и сметки и всичко си покривах. Хубаво е, че си й помогнал, но явно ти се е качила на главата.\n50. 40, не се хаби, виж, че самостоятелност е да излизаш без да се обясняваш на вашите и да спестяваш пари. Ниво тийн. На 15 и аз така правих, после станах на 16 и наех първата си квартира. Още си спомням първия месец, първите сметки и как накрая имах пари за един фасул, дето го готвих цял ден, защото не знаех, че солта се слага накрая. Помня доволството, когато най после седнах да хапна, все едно щом фасулът се е сварил, значи повече нищо не може да ми се опре, влюбих се в това усещане и започнах да го търся. Този 30 плюс годишен тийн, никога няма да разбере за какво говоря.\n51. Много препатили от свекърви ей. Мога да ви кажа само 1 - такива мъже си избирате. Нищо че живеете отделно, маминото синче си е мамино синче. После свекървата била проблема - ами не, проблема е в мъжа ви, че ѝ позволява подобни неща. Единствената разлика е че като живеете отделно, може спокойно да се преструвате че такъв проблем не съществува - честито.\nВярно е че за връзките трябват компромиси, обаче за вас жените е характерно да се самоубеждавате в неща които не са така, само защото сте лапнали по някой. Не е толкова трудно да се преценяват хората, стига да престанете да се осланяте сляпо на разни пеперудки в стомаха ви, но дошли от една педя по-надолу.\n52. Не не е жубаво да се живее заедно с родителите. Всеки си има собствени възгледи за живота, финансови възможности и хранителни навици. Имаме син и му купихме жилище като навърши 23 години и завърши. Помагахме му с режийните за 5 месеца, но си искаме собственото спокойствие. Младите хора са шумни, идват им приятели, имат деца. Не одобрявам да слугинстваме на когото и да било. Който си има деца да си ги гледа както намери за добре. За никого съвместното съжителство не е добро. Не се създават добри финансови взаимоотношения, има преналени очаквания от двете страни, съвместното домакинство оставя огорчения. Дали спестявате живеейки при родителите си? Вие да, а те? Защо трябва на работещи деца да им покриваме разноските? Вложили сме пари, грижи, лишавали сме се докато е имало нужда и сте били несамостоятелни, сега поемете собствения си живот в свои ръце. Колкото имате с толкова ще разполагате.\n53. До номер 42 (аз съм номер 38). Лично аз със сексуалните партньори нямам никакъв проблем. Факта, че живея със семейството си, не ми пречи на секса. Както споменавам, нямам сериозен приятел, тъй че не правя секс всяка седмица. Може би, веднъж-два или три пъти в месеца. Естествено, вкъщи е изключено да се срещаме, дори да си имам собствена стая и да съм водила разни познати. Но за секс не ми харесва. Тъй че, много лесно. Или отивам в квартирата/апартамента на партньора, а ако той е в същото положение като моето, хотел. Има готини хотелчета на прилични цени, 40 евро на нощ. 20 и 20 си разделяме сметката. Може и стая по часове да наемеш. Не знам как е в Бг, ама на запад явно тоя бизнес добре върви и има много търсене, защото оферти има доста. Най-много 70-80 евро на месец да дам за такива неща. И то я съм отишла, я не. Тъй че в моя случай е много удобно. А и по принцип не бих да канила вкъщи разни мъже, с които нямам сериозни взаимоотношения. Вкъщи каня само много близки приятели или гадже. Останалите изобщо не са ми толкова близки.


Захариева: От петък падат визите за Канада - Туризъм - Стандарт Нюз\nЗахариева: От петък падат визите за Канада\nОт 1 декември в рамките на 6 месеца българите ще могат да пътуват и да престояват в Канада без визи. Това потвърди по БНТ министърът на външните работи Екатерина Захариева. Тя уточни, че безвизовото пътуване не позволява работа там, а е подходящо за кратки бизнес пътувания, туризъм, посещения при близки, познати и роднини.\n"Ако гражданите пътуват със самолет, ще трябва да се регистрират на сайта на канадското министерство на външните работи. Регистрацията важи за 5 години, таксата е 7 канадски долара. Това е еднократна регистрация и няма нужда да се прави преди всяко пътуване. Ще важи в рамките на 5 години", обясни министърът.\n"Моля българските граждани, които са решили да работят, да проучат добре нещата", подчерта Екатерина Захариева.\nОтносно падането на визите със САЩ Захариева заяви, че продължават дипломатическите усилия в тази посока. Тя изрази надежда, че в рамките на три години това ще се случи.\nПотребител · 10:33 · 27.11.2017\nГолям праз!Ромите(пардон,циганите) само това чакат.\nПотребител · 11:37 · 27.11.2017\n@Потребител Бе прекалено хубаво е за да е истина...За съжаление т.н. роми отиват там само, където някой създава организирана престъпна група за източване на помощи. Такава в момента на територията на Канада няма. Шанс е за образовани Българи да напуснат тази тоалетна наречена България. Но както казва Захариева трябва да проучат как става.\nПотребител · 22:27 · 27.11.2017\n@Потребител Ма то има ли ощe българи в България? Като глeдам масовото прeсeлeниe тука по нашия краи прeз послeднитe няколко години,вървиш по пътя и само бг рeч, в болницата само бг рeч, в супeрмаркeтитe само бг рeч , а пък градчeто ни дори нe e на картата на Вeликобритания. В Мадрид същата работа, В Брюксeл също, тук училищата сe напълниха с български у-ци, а пък чeта чe в Бг затварят у-ща( мeжду другото нямам в прeдвид София- доколкото разбирам понe там всe ощe сe срeщат българи И ощe повeчe бг дeца). А Канада ...на които му харeсват студeни страни - eи ги Дания,швeция,Холандия


Подготвя се спасителна операция в експлоадиралата мина в Нова Зеландия - Mediapool.bg\nПодготвя се спасителна операция в експлоадиралата мина в Нова Зеландия\n09:00 | 21 ноември 2010 | 7 коментара\nСпасителите се подтогвят да започнат да пробиват отвор през 150 м скала в новозеландската каменовъглена мина Пайк Ривър на Южния остров, където експлозия блокира 29 миньори преди два дни, предаде Асошиейтед прес в неделя.\nДиректорът на компанията собственик на мината Питър Уайт заяви пред репортери, че отворът, широк 15 см, ще бъде пробит със сонда през следващите 16 до 24 часа, за да могат спасителите да вземат проби за равнищата на газ от голяма дълбочина. Сондажът ще се насочи към зона в центъра на мината, на около 200 м от мястото, където се намира главната вентилационна шахта.\nНещо става долу но не знаем какво, призна Уитол. Продължава подземното горене, което генерира опасни газове, а опасните равнища на метан и въглероден окис означват, че все още не е безопасно за спасителните екипи да влязат в мината.\nПолицията смята, че миньорите се намират на около 2 км в главния хоризонтален тунел. Малко преди екзплозията, предизвикана от възпламеняване на газ, спря токът в мината и тази повреда може би е създала проблеми с вентилацията и е допринесла за натрупването на газ. Повредата на електрозахранването продължи да пречи на спасителите и днес, макар че компресорите, които вкарват свеж сгъстен въздух по тръба в мината, работят. Никой обаче не отговаря на телефонната линия под земята.\nДвама леко ранени миньори излязоха на повърхността часове след като взривът изби 108-метровата вентилационна шахта. Един от тях е използвал телефона, преди да излезе. Няма новини за останалите 29-има след експлозията около 15.45 ч. в петък.\nСред блокираните миньори в новозеландсата мина, на възраст от 17 до 62 години, има австралийци и британци.\nМакар че компанията "Пайк Ривър майн лимитед" е регистрирана в Нова Зеландия, основните собственици са австралийци, има и индийски акционери. Тя е най-голямата каменовъглена мина в страната. От 2008 г. разработва залежи от 58.5 млн. тона въглища - най-големите известни запаси в Нова Зеландия. Миннодобивният сектор в страната има репутация за добра сигурност - 181 загинали за 114 години. Най-голямата злополука е през 1896 г., когато 65 души загиват при газова експлозия в същото находище.


Новините от днес | Страница 51\nЗлатното момиче на художествената гимнастика Илиана Раева ще бъде част от журито на риалити състезанието Dancing Stars, обявиха от Нова. Тя сподели мнението си за новото си амплоа в кратко интервю. Здравейте, преди време участвахте в Dancing Sta...\tРазгледай\nНиколета и Алисия си мерят… тоалетите\nАлисия притежава маркови дрехи за 250 000 лева. Близки до певицата издадоха, че в гардероба ѝ има над 1000 рокли. „Като всяка жена обичам да се грижа за външния си вид, да се обличам и да изглеждам добре. Но не водя отчет колко точно са ми...\tРазгледай\nОтборът на Фулъм се изкачи на 11-а позиция в английската Висша лига, след като днес „котиджърс“ постигнаха успех с 1:0 над гостуващия в Лондон тим на Стоук Сити. Единственият гол в мача отбеляза българската звезда на домакините Димит...\tРазгледай\nОтборите на Барселона и Реал Мадрид постигнаха победи с еднакъв резултат в срещите си от 25-ия кръг на испанското първенство. Двата тима победиха с по 2:1 като най-интересното е, че изоставаха в резултата след първите 45 минути. Изглежда Барсело...\tРазгледай\nЗа една седмица Плевен ще се превърне в музикален център, наситен с концерти и майсторски класове, в които ще се изявят 60 млади инструменталисти от всички училища по изкуствата в България. Конкурсът е единствен по рода си в България – за...\tРазгледай\nАко бъдат приети промените в енергийния микс, ще има значително намаление на цената на електроенергията. Това заяви изпълнителният директор на централата Валентин Николов. По думите му трябва да се направи промяна в самия Закон за енергетиката....\tРазгледай\nРазголени снимки на Риана за рождения й ден\nЗнаехте ли, че Риана е само на 25 години? Днес барбадоската прелест е рожденичка и със сигурност ѝ предстои незабравим ден. В социалната мрежа се появиха нейни снимки с изрязан бански, който не оставя почти нищо на въображението. Красиви бижута...\tРазгледай\nГалатасарай и Шалке 04 завършиха при равенство 1:1 в първия мач помежду си от осминафиналната фаза на Шампионската лига. Двата тима изиграха изключително стойностен двубой в Истанбул, като особено интересно бе първото полувреме. В него паднаха и...\tРазгледай\nПетият поред филм за детектив Джон Маклейн – „Умирай трудно: Денят настъпи„, очаквано застана начело на най-гледаните филми у нас, сочат обобщените данни от българските киносалони. За първите му три дни на екран, разпространен на 38...\tРазгледай\nВ неделя цяла България излиза на улицата. Протестите няма да спрат. Това съобщиха организаторите им на извънредна пресконференция. Исканията на протестиращите се увеличават. Проблемът тръгна заради монополите, но в момента е доста по-голям. Иска...\tРазгледай


София търси подкрепа от ЕС по ситуацията с оборудването за АЕЦ “Белене” | AtomInfo.BG\nСофия търси подкрепа от ЕС по ситуацията с оборудването за АЕЦ “Белене”\nБългария все още няма решение как да плати компенсацията на “Росатом”.\nСлед като женевският арбитраж отсъди България да изплати на “Росатом” компенсация от 620 милиона евро за рзходите по отменения проект на АЕЦ “Белене”, в страната започнаха да търсят виновните и да молят за помощ от Европейския съюз.\nГенералният прокурор на България Сотир Цацаров заплаши с наказателно преследване лицата, изплащали смети по “Белене” след замразяването на проекта. А премиерът на страната Бойко Борисов обеща да изпрати на ръководителя на Европейския съвет Доналд Туск писмо с доклад за ситуацията с надеждата да получи инструкции от ЕС относно взаимодействието с руската страна.\nГенералният прокурор на България Сотир Цацаров съобщи в четвъртък, че инвеститорът на проекта за изграждане на АЕЦ “Белене”, държавната Национална електрическа компания (НЕК), е извършила редица преводи на средства на «Атомстройэкспорт» (АСЭ, структура на “Росатом”, строяща АЕЦ в чужбина) след окончателното замразяване на проекта на 29 март 2012 година.\n“След взетото решение на правителството, потвърдено от Народното събрание, плащанията по пороекта за строителството на АЕЦ “Белене” са продължавали. Затова съвсем скоро някои лица ще бъдат привлечени към наказателна отговорност”, заяви господин Цацаров.\nБившият министър на енергетиката Драгомир Стойнев по-рано твърдеше, че след замразяването на проекта е било изплатено оборудване на стойност 385 милиона лева (около 220 милиона евро).\nПрез септември 2012 година заместник генералният директор на “Росатом” Кирилл Комаров съобщи, че “до момента българската страна не е поискала официално спиране на дейностите по заявеното оборудване за “Белене” и разтрогване на всички договори”.\nИмаше съобщения също, че след март 2012 година са продължавали плащанията по сметките на работещото по проекта българско представителство на консултантската компания Worley Parsons, получила след 2006 година повече от 250 милиона евро.\nНа 14 юни арбитражът в Женева застана на страната на АСЭ в спора за компенсациите за отменения проект АЕЦ “Белене” и присъди на руската компания компенсация от 620 милиона евро (според изчисленията на “Росатом”).\nИзплащането на сумата е много проблемно за НЕК, и в София вече търсят възможност да се договорят. Така, веднага след това, правителството на България заяви, че е готово да продаде оборудването на Иран за проектите по изграждане на АЕЦ по руски дизайн.\nВъзможно е също генералната прокуратура на България да е започнала да се занимава с въпросите за плащанията след като през седмицата в проекта поискаха незабавно привличане към отговорност на длъжностните лица “за поръчването на оборудване по “Белене” без EPC-договор (според версията на “Росатом”, договор е бил подписан) и без финансово осигуряване”. Това искане бе издигнато от депутатите от Реформаторския блок Мартин Димитров, Петър Петров и от Министърът на енергетиката Теменужка Петкова (член на коалиционното правителство от същата партия).\nГоспожа Петкова вече имаше възможност да се занимава с проверка на финансовите въпроси по “Белене” като директор на Агенцията по финансова инспекция към Министерството на финансите през 2013 година. Тогава агенцията проверяваше по поръчка на Парламента информацията за “незаконните, носещи загуби и нецелесъобразни действия” на двама от бившите ръководители на НЕК – Любомир Велков и Мардик Папазян. Двамата отричаха да имат вина, а проверяващите така и не излязоха с решение.\nСъщевременно ръководителят на правителството Бойко Борисов е информирал председателя на Европейския съвет Доналд Туск за ситуацията около проекта. От прес-службата на правителството заявиха, че премиерът е уверил господин Туск по телефона, че София “ще изпрати писмо до Европейската комисия с молба за съвет” относно по-нататъшните действия. Става дума, по-точно, за действия след загубата на НЕК на арбитража в Женева и за това “как в максимална степен да бъдат защитени националните интереси в съответствие с енергийната политика на ЕС”. Не е изключено, консултациите да се отнасят до това, дали да се подава апелация в съда в Цюрих.\nТеменужка Петкова заяви в четвъртък, че не може да отговори какво ще предприеме по-нататък България, тъй като “сега се извършва сериозен анализ на решението от юристите на двете страни”. Според думите й, България трябва да изплаща на “Росатом” дневно по около 151 хиляди евро докато бъде изпълнено на решението на арбитража. Това, по нейна оценка, ще представлява годишно по 55,8 милиона евро от общата компенсация от 551,8 милиона евро. Българската оценка, както и досега се разминава със заявената от “Росатом”.\nTags: АЕЦ Белене, арбитраж, България


За изтегляне на игри Eden: The Game за Android\nВ Eden: The Game ще бъде на обикновените хора в средата на негостоприемни планини на Шотландия и ще се опита да издигне от нулата пълно уреждане и в същото време да се справят със задачите на привидно непоносима за съвременния човек. Започнете с една проста воля - да се изгради склад за храна и други полезни елементи, а след установяване на редовни доставки на вода, дърва за огрев, както и храна. Всички тези дейности трябва да се намери човешки ресурси и време, защото освен ежедневните задължения на имигрантите и има много други важни неща. Лов, риболов, събиране, търсене на различни видове и строителство, включително и дървена тоалетна. Полезни умения и създаването на съвременни инструменти и приспособления за улесняване на живота разведен от цивилизацията оцеляване.\napk54.28 MBверсия 1.1.0\nкрасива графика, оцеляване, телевизионни предавания,


Начало » Събеседник » Михаил Попов, член на УС на Институт за пътна безопасност: Понеделник сутрин стават най-често катастрофи\nЗаконът трябва да е строг срещу пияни шофьори, убили на пътя\n08-10-2019 0 766\nМихаил Попов е от Бургас. От години важна тема му е пътната безопасност. Секретар е на „Безопасни улици от Валя“, член е и на Управителния съвет на Института за пътна безопасност. Тези дни от Националния статистически институт обявиха данните за пътнотранспортните произшествия, ранените и загиналите на територията на област Бургас за 2018-а. Наш репортер разговаря с Попов по част от извадката, както и по други теми, свързани с пътната безопасност. Тенденции през годините, причини за катастрофите, по-малкото жертви, а в същото време увеличаващия се брой инциденти, законодателни въпроси за по-тежки наказания, велосипедисти, пешеходци и други интересни теми четете в интервюто на „Черноморски фар“.


Трифонов: Който вярва на социолозите, вярва на късата си | Банкеръ\nТова че българските социолози не познават е толкова абсолютна истина, колкото истината, че довечера ще се стъмни. Това написа във Фейсбук лидерът на "Има такъв народ" Слави Трифонов. Той се аргументира с това, че преди изборите на 4 април всички социологически агенции твърдели, че главната интрига е кой ще вземе третото място измежду “Има такъв народ” и ДПС. "В своите последни проучвания преди изборите, и “Галъп”, и “Алфа Рисърч”, и “Тренд” предвиждаха една и съща разлика между “Има такъв народ” и ДПС - разлика от точно 0,2%. Нищожните 0,2%", посочва Трифонов.\nЕто какво пише още лидерът на "Има такъв народ" по повод резултатите от последните социологически проучвания, които предричат спад в подкрепата към партията му:\nВ крайна сметка “Има такъв народ” получи със 7,15% по-голяма подкрепа от ДПС. “Маркет линкс” предричаше най-малка подкрепа в процентово отношение за “Има такъв народ” - 11.7%. “Има такъв народ” получи с 6% повече, далече-далече от рамките на статистическата грешка. Всички социологически агенции бяха категорични, че БСП ще е втора политическа сила. “Галъп” даваше преднина от 7,9% на БСП пред “Има такъв народ”, а ”Тренд” и “Медиана”- преднина от цели 9,2 и 9,5%. Но каква поредна социологическа драма - на изборите “Има такъв народ” стана втора сила с 17,66%, а БСП - трета с 15,01%.\nчетвъртък, 23. септември 2021 - 17:32